b'\n_START_ARTICLE_\nEspeland fangeleir\n_START_PARAGRAPH_\nEspeland fangeleir er et museum og en fredet krigsfangeleir i Moldalia p\xc3\xa5 Espeland, noen kilometer syd for Indre Arna i Bergen kommune. Fangeleiren ble bygget av den tyske okkupasjonsmakten fra 1942, spesielt med tanke p\xc3\xa5 internering av politiske fanger, og sto ferdig i 1944. Anstalten hadde plass for om lag 380 fanger. Leiren var en erstatning for Ulven leir i Os._NEWLINE_Anlegget var i utgangspunktet tenkt som en ren transittleir, der fangene raskt skulle sendes videre til Grini fangeleir. Imidlertid ble mange sittende p\xc3\xa5 Espeland til helt freden kom. _NEWLINE_Etter krigen ble fangeleiren benyttet som tvangsarbeidsleir for norske landssvikere frem til 1948, og deretter for samtlige gjenv\xc3\xa6rende tyske krigsforbryterne i Norge til 1952. Leiromr\xc3\xa5det ble s\xc3\xa5 disponert av bl.a. Sivilforsvaret frem til 1997. _NEWLINE_Anlegget ble fredet i november 2014, og Stiftelsen Espeland fangeleir overtok eierskapet i januar 2015. I dag er leiren benyttet som museum, spesielt rettet mot skoleelever. Stiftelsen arbeider dessuten for \xc3\xa5 bygge opp et kompetansesenter knyttet til krigshistorien, menneskeverd, menneskerettigheter, demokrati og aktive medborgerskap.\n_START_SECTION_\nMuseer i Arna\n_START_PARAGRAPH_\nArna Brannstasjon/De brannhistoriske samlinger \xe2\x80\x93 Espeland fangeleir \xe2\x80\x93 Gamle Vossebanen \xe2\x80\x93 Ytre Arna Historielag museum \xe2\x80\x93 \xc3\x85dnatun museum'